เกาหลีเหนือประกาศคลายล็อกดาวน์ หลังไม่ยันผู้ต้องสงสัยติดโควิดหรือไม่
คิม จอง อึน ผู้นำเกาหลีเหนือสั่งยกเลิกมาตรการล็อกดาวน์เป็นครั้งแรกในรอบ 3 สัปดาห์ โดยไม่มีการยืนยันว่า ผู้แปรพักตร์ที่ต้องสงสัยติดเชื้อโควิด-19 1 ราย ติดเชื้อมรณะหรือไม่เมื่อวันที่ 14 สิงหาคม สำนักข่าวรอยเตอร์รายงานว่า นายคิม จอง อึน ผู้นำประเทศเกาหลีเหนือได้ประกาศสั่งคลายล็อกดาวน์คุมโควิด-19 ใน เมืองแกซอง เมืองชายแดนติดเกาหลีใต้และพื้นที่ใกล้เคียง หลังจากทางการเกาหลีเหนือได้ประกาศสั่งล็อกดาวน์นานกว่า3 สัปดาห์ เนื่องจากพบผู้ที่แปรพักตร์ลักลอบเข้าประเทศ และแสดงอาการป่วยของโรคโควิด-19 ในเมืองแกซองโดยองค์การอนามัยโลก หรือ WHO รายงานว่าผลตรวจของชายคนนี้ ไม่แน่ชัดนายคิม จอง อึน ยืนยันว่าสถานการณ์การแพร่ระบาดของเชื้อโควิด-19ในพื้นที่ดังกล่าวเริ่มคงที่แล้ว พร้อมกล่าวขอบคุณประชาชนที่ให้ความร่วมมือกับมาตรการล็อกดาวน์อย่างเต็มที่แม้ว่าทางการเกาหลีเหนือจะคลายมาตรการล็อกดาวน์ลง แต่ นายคิม จอง อึน ยังคงยืนยันว่าพวกเขาจะยังคงปิดชายแดนเข้าออกระหว่างประเทศต่อไปนายคิม ยังได้แถลงถึงสถานการณ์น้ำท่วมจากอิทธิพลของฝนตกหนักว่า พวกเขาจะไม่รับการช่วยเหลือจากต่างชาติ เนื่องจากสถานการณ์การแพร่ระบาดของโรคโควิด-19 ทั่วโลก ยังแย่ลงอย่างต่อเนื่อง ซึ่งสำนักข่าวท้องถิ่นรายงานว่าน้ำท่วมในครั้งนี้ได้สร้างความเสียหายให้กับบ้านเรือนกว่า 16000 หลัง ถนนและรางรถไฟหลายสาย รวมไปถึงพื้นที่เพาะปลูกของเกษตรกรขณะนี้ประเทศเกาหลีเหนือยังไม่มีรายงานพบผู้ติดเชื้อหรือเสียชีวิตจากโรคโควิด-19.
คิม จอง อึน ผู้นำเกาหลีเหนือสั่งยกเลิกมาตรการล็อกดาวน์เป็นครั้งแรกในรอบ 3 สัปดาห์ โดยไม่มีการยืนยันว่า ผู้แปรพักตร์ ต้องสงสัยติดเชื้อโควิด-19 1 ราย ติดเชื้อมรณะหรือไม่
โควิด-19,โควิดเกาหลีเหนือ,ไวรัสโคโรน่า,ไวรัสโคโรนา,COVID-19